Tvey nýggj spøl frá Platinum Games hesa vikuna Um tær dámar character actionspøl so liggur væl fyri hesa vikuna. Fríggjadagin verður Bayonetta 2 útgivið til Wii U (tað kann eisini fáast í einari versión saman við eittaranum so tekniskt sæð eru tað trý Platinum spøl ið koma út í vikuni) og ummælini kunnu ikki sigast annað enn at vera góð við einari Metascore uppá 91 og harafturat er tað bert tað áttanda spælið til at megna at fáa eitt tíggjutal frá Gamespot. Eins og tað fyrra spælið í røðini ið hevði nógvar referensur úr Sega spølum so verða nú eisini nógvar Nintendo referensur at finna. Fyri at síggja fleiri dømi uppá tað og fyri at hoyra meira um spælið kunnu tit hyggja eftir Bayonetta 2 partinum av Nintendo Direct. Sjálvur gleði eg meg at royna draktina hjá Samus Aran við Morph Ball eginleika og tí heila. Mest umráðandi av øllum er tó at spælið verður bæði fíggjað og útgivið av Nintendo sjálvum. Tað má sigast at vera eitt rættuliga óvanligt spæl hjá Nintendo at útgeva við øllum harðskapinum og tí hyperseksualiseraða høvuðspersóninum og tað kundi møguliga týtt uppá at Nintendo ikki bert vil vera kent fyri at útgeva barnavinarlig spøl longur. Hitt spælið er Legend of Korra ið fæst til PC, PS3, PS4, Xbox 360 og Xbone. Skuldi verið sera hent um tit av onkrari løgnari orsøk ikki longu eru lopin út at keypa ein Wii U fyri at kunna spæla Bayonetta 2 Spælið fæst bert til keyps digitalt og fyrigongur millum aðru og triðju sesong av teknifilmsrøðini av sama navni (tað er eisini orsøkin til at undirritaði gjørdi seg lidnan við at hyggja eftir teimum báðum fyrstu sesongunum fyri bert tveimum tímum síðani). Tað er ikki líka stórt og imponerandi sum Bayonetta 2 men eg havi bert hoyrt gott um tað. Spælið kom út í gjár í flestu londum og restin av heiminum fekk tað í dag so tað er bara at fara í gongd um tað er nakað fyri teg. Spælið er eitt Real Life Massive Multiplayer First Person Shooter, og er free 2 play. Tað sum krevst er, at tú hevur eina smartphone og ein Trigger, sum tú má keypa aftrat. Tað ber tó til at vera við í spælinum og m. a. yvirtaka nýggj umráðir osfr. uttan henda Trigger. Tó hava spælarar uttan Trigger ikki atgongd til FPS partin av spælinum. Og tað er nettupp fígging til framleiðslu av Trigger, sum liðið handan Father. io nú fer at søkja um umvegis crowdfunding. Málið er at náa í minsta lagi 5.000 eintøk, áðrenn til ber at fara undir framleiðslu. Tað sær tó bjart út, tá hugt verður eftir beta-bíðilistanum, sum rúmar uml. 44.000 ágrýtnum spælarum. Til ber at lesa nógv meira um spælið í leinkjuni niðanfyri. Eg havi ummælt eina smartphone hjá LG, tann stóra G 3. Hon hevur ein 5,5 tumma skerm. Hóast tað var ræðuliga stórt, var tað super til GameBoy emulation! TL; DR: LG G 3 er ein super telefon um tú brúkar nógvan teldupost og annars arbeiðir við ymsum upplýsingum á telefonini, vegna tann stóra flotta skermin. Tað snøgga sniðið haldi eg sjálvur kann kappast við aðrar high-end telefonir á marknaðinum. Hon er skjót og góð at brúka, tó við lítlum irritatiónum. Fyri meg er tann størsta styrkin eisini tann størsti veikleikin, nemliga støddin. Google hava kunngjørt Nexus Player, eitt nýtt apparat sum verður sett til sjónvarpið. Tað svarar nøkulunda til Apple TV, við apps sum eitt nú Netflix. Tað ber eisini til at brúka tað til at stream'a tilfar til sjónvarpið frá ymsum øðrum devices, eitt nú PC, Mac og iOS/Android smartphones. Tað sum virkar serliga áhugavert, er at Google eisini ætlar at selja eina gamepad til Nexus Player. Hendan skal brúkast til at spæla ymisk Android spøl, sum eisini kunnu heintast niður á boksina. Fyri meg minnir hetta nógv um Ouya, projektið sum fekk nógvar pengar á Kickstarter, men sum ikki virkar til at hava gjørt nakran sum helst mun í spæl vinnuni. Hetta var nemliga ein boks sum koyrdi Android, við sínum egna controller, sum skuldi kappast við aðrar consoles. Hvat heldur tú um Nexus Player? Kann tað samanberast við Ouya?